ZAPISNIK

2. sjednice Vijeća Mjesnog odbora „Petar Zrinski“, održane 12. srpnja 2021.
u prostorijama MO „Petar Zrinski“, Primorska 32, s početkom u 19:30 sati.
Nazočni članovi Vijeća Mjesnog odbora: Igor Javorović, Tonka Javorović, Lucija Kerečin, Elizabeta Kobeščak, Tena Miličević, Krešimir Turkalj, Ivana Živčić.
Predsjednica Vijeća Mjesnog odbora „Petar Zrinski“ pozdravlja nazočne i konstatira da su sjednici nazočni svi članovi vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica daje na usvajanje Zapisnik konstituirajuće sjednice Vijeća Mjesnog odbora „Petar Zrinski“.
Vijeće, bez primjedbi, jednoglasno prihvaća Zapisnik konstituirajuće sjednice.
DNEVNI RED:

 
1. Dogovor o budućem radu

2. Ovlašćivanje predsjednice Vijeća za odlučivanje o zahtjevima za jednokratno korištenje prostora Mjesnog odbora „Petar Zrinski“
3. Prijedlog zaključka o potrebi obnove zelenila i sadnji stabala u Primorskoj ulici,  donošenje zaključka
4. Prijedlog zaključka o postavljanju ograda na kazete u Primorskoj ulici, donošenje zaključka
5. Prijedlog zaključka o potrebi postavljanja horizontalnih usporivača prometa u Klaićevoj ulici po prijedlogu gospodina Gašpara, donošenje zaključka
6. Prijedlog zaključka o češćem pranju javno-prometnih površina Mjesnog odbora Petra Zrinski, donošenje zaključka
7. Ostala pitanja i prijedlozi

Dnevni red je jednoglasno prihvaćen.
Ad.1) Vijeće Mjesnog odbora „Petar Zrinski“ jednoglasno utvrđuje da članovi Vijeća dežuraju u prostorijama Mjesnog odbora prvog utorka u mjesecu, između 17-19 sati. 
Ad.2) Vijeće Mjesnog odbora „Petar Zrinski“ jednoglasno ovlašćuje predsjednicu Vijeća za odlučivanje o zahtjevima za jednokratno korištenje prostora Mjesnog odbora „Petar Zrinski“.
Ad.3) Vijeće Mjesnog odbora „Petar Zrinski“  jednoglasno donosi zaključak  da se Gradskom zavodu za zaštitu spomenika kulture i prirode uputi očitovanje o mogućnosti uređenja zelenih površina u Primorskoj ulici, sadnjom stabala u „zelene otoke“ ispred Primorske ulice broj 1,4,14,16,19,25 i sadnja travnjaka u sve „zelene otoke“ u Primorskoj ulici.
ZAKLJUČAK

o uređenju zelenih površina u Primorskoj ulici
1. Vijeće Mjesnog odbora „Petar Zrinski“  jednoglasno donosi zaključak  da se Gradskom zavodu za zaštitu spomenika kulture i prirode uputi očitovanje o mogućnosti uređenja zelenih površina u Primorskoj ulici, sadnjom stabala u „zelene otoke“ ispred Primorske ulice broj 1,4,14,16,19,25 i sadnja travnjaka u sve „zelene otoke“ u Primorskoj ulici.

2. Ovaj zaključak bit će upućen Vijeću Gradske četvrti Donji grad na daljnje postupanje
Ad.4) Vijeće Mjesnog odbora „Petar Zrinski“  kvalificiranom većinom donosi zaključak  da se Gradskom zavodu za zaštitu spomenika kulture i prirode uputi očitovanje o povišenju ograda „zelenih otoka“ u Primorskoj ulici. 
ZAKLJUČAK

o povišenju ograda „zelenih otoka“ u Primorskoj ulici.

1. Vijeće Mjesnog odbora „Petar Zrinski“  kvalificiranom većinom donosi zaključak  da se Gradskom zavodu za zaštitu spomenika kulture i prirode uputi očitovanje o povišenju ograda „zelenih otoka“ u Primorskoj ulici.
2. Ovaj zaključak bit će upućen Vijeću Gradske četvrti Donji grad na daljnje postupanje.
Ad.5)  Vijeće Mjesnog odbora „Petar Zrinski“ zaključuje da o Prijedlogu zaključka nema dovoljno informacija te su se članovi Vijeća dogovorili da će predsjednica Vijeća  saznati detalje projektne dokumentacije rekonstrukcije Klaićeve ulice i rekonstrukcije kolosijeka u Jagićevoj ulici.
Ad.6) Vijeće Mjesnog odbora „Petar Zrinski“  jednoglasno donosi zaključak o potrebi češćeg pranja javno-prometnih površina Mjesnog odbora „Petra Zrinski“.
ZAKLJUČAK

o češćem pranju javno-prometnih površina Mjesnog odbora Petra Zrinski
1. Vijeće Mjesnog odbora „Petar Zrinski“  jednoglasno donosi zaključak o potrebi češćeg pranja javno-prometnih površina Mjesnog odbora „Petra Zrinski“.

2. Ovaj zaključak bit će upućen Vijeću Gradske četvrti Donji grad na daljnje postupanje.
Ad.7) Vijećnica Kobeščak informira nove članove Vijeća o korisnicima prostorija mjesnog odbora „ Petar Zrinski“, održavanju prostorija i važnim kontaktima s institucijama s kojima će vijećnici komunicirati.
Sjednica je završila u 20,15 sati.

Zagreb, 12. srpnja 2021.
